Contrato de tradución a prezo fixo

En...................... a...... de.......................de.............. 
REUNIDOS
Por unha parte........................., actuando en nome e representación propios, maior de idade, con domicilio a .........................................., provisto co D.N.I núm. ……. (de agora en diante o/a TRADUTOR/A).
Por outra parte............................ con domicilio social en.................., CIF núm. ..........................representado neste acto por..........................., en calidade de ...............………… (de agora en diante o EDITOR ) segundo poderes outorgados ….
MANIFESTAN
I.- Que o EDITOR é titular dos dereitos de edición en lingua ....................................... da OBRA denominada ......................................... (de agora en diante a OBRA), da que é autor ........................................................ . Faise constar que os mencionados dereitos teñen unha duración de ........ anos, desde ................. e o seu ámbito xeográfico esténdese ............................
II.- Que o EDITOR está interesado a encargar ao/á TRADUTOR/A a tradución ao ................................... da OBRA devandita.
III.- Que en razón do anterior as dúas partes, recoñecéndose capacidade legal suficiente, celebran o presente contrato de tradución e cesión de dereitos que se suxeitan ás seguintes
CLÁUSULAS
 
Primeira.- O EDITOR encarga ao/á TRADUTOR/a a tradución da OBRA ............ (título orixinal)............ da cal é autor ..............., e o/a TRADUTOR/A obrígase a realizar persoalmente a tradución do ......................... (idioma do cal se traduce) ao .................. axustada fielmente ao orixinal e en conformidade coas indicacións do EDITOR.

Opcional.- O/A tradutor/a, cada vez que sexa necesario ou aconsellable, deberá agregar ao texto notas aclaratorias, que incluirá como notas a rodapé.
Opcional.- Se a xuízo do/a tradutor/a coubese ampliar, modificar e/ou adaptar o orixinal, terá que comunicalo ao EDITOR, co obxecto de recadar a conformidade do autor.
Segunda.- O texto da tradución deberá ser entregado ao EDITOR antes do día ........... de .......... de ........... Con respecto á presentación, o/a TRADUTOR/A seguirá as directrices recibidas do EDITOR e deberá que conservar unha copia.
Se o/a TRADUTOR/A se vise na imposibilidade de entregar a OBRA encargada na data sinalada, comprométese a comunicarllo debidamente ao EDITOR, cunha antelación de ................. respecto da data de entrega, en cuxo caso ambas partes pactarán unha nova data de entrega, que se incorporará ao contrato presente por escrito e mediante addendum.
No caso de incorrer en demora non xustificada, aplicarase o sistema de penalización seguinte: por cada semana de atraso na entrega, o EDITOR poderá detraer un importe correspondente ao ....% da cantidade total pactada en concepto de anticipo á conta dos dereitos de autor.
Recoméndase que a penalización non supere o 5%.
En calquera caso, transcorridos dous meses desde a data sinalada sen que a tradución fora entregada, e sempre que non concorresen causas que xustifiquen o pacto dun novo prazo de entrega, o EDITOR queda facultado para rescindir o presente contrato, co único requisito de comunicalo por escrito ao/á TRADUTOR/A.
Terceira.- O EDITOR pagará ao/á TRADUTOR/A pola realización da tradución encargada, a cantidade a prezo fixado de x...........euros, que serán liquidados de acordo cos seguintes prazos:
 - o x% no momento da sinatura deste contrato.
 - a cantidade restante cando o EDITOR dea a súa conformidade á tradución.
O EDITOR terá que dar esta conformidade ou desconformidade nun prazo que non poderá ser superior a 30 días, a contar desde a data da súa recepción.
Recomendación: Para determinar o prezo fixo fai falta ter en conta tanto o prezo da tradución como a tiraxe prevista.
Cuarta.- Se o EDITOR non dese a súa conformidade, sobre a base dunha causa xustificada, á tradución encargada e o/a TRADUTOR/A non realizase as modificacións propostas polo EDITOR, este quedará liberado da obriga de efectuar o pago do último prazo, terá que devolver a tradución ao/á TRADUTOR/A e quedará resolto o presente contrato.
Quinta. Realizada, entregada e aceptada a tradución e pagado o prezo fixado por parte do EDITOR, os dereitos de reprodución, distribución e venda en forma de libro desta tradución cédense ao EDITOR para a súa explotación comercial en lingua .............. e para o ámbito territorial de ..........................
Sexta.- A cesión enténdese con carácter de (exclusiva / non exclusiva) nunha das seguintes modalidades de edición en soporte papel: tapa dura, cartoné, edicións económicas ou de peto, fascículos, edicións ilustradas, de luxo, de bibliófilo ou calquera outra que se considerase oportuna para facilitar a máxima difusión da OBRA.
Sétima.- O EDITOR queda autorizado para facer unha primeira e única edición da OBRA na modalidade de ......……*, que comprenderá un mínimo de …… exemplares e un máximo de ............. exemplares, coas reimpresións que dentro destes totais libremente decida o EDITOR, buscando asegurar para a OBRA unha explotación continua e unha difusión comercial conforme os usos habituais no sector profesional ao cal corresponde a OBRA.
* (Seleccionar unha das modalidades mencionadas na cláusula anterior)
Oitava.- O/A TRADUTOR/A responde ante o EDITOR da autoría e da orixinalidade da súa OBRA e do exercicio pacífico dos dereitos que cede mediante este contrato, manifestando que sobre eles non ten contraídos nin contraerá compromisos ou gravames de ningún tipo que atenten contra os dereitos que correspondan ao EDITOR ou a terceiros, de acordo co que estipula o presente instrumento. A este respecto, o/a TRADUTOR/A faise responsable ante o EDITOR de todas as cargas pecuniarias que se puidesen derivar para o EDITOR a favor de terceiros con motivo de accións, reclamacións ou conflitos derivados do incumprimento destas obrigas por parte do/da TRADUTOR/A.
Novena.- O EDITOR queda obrigado a pór á venda a OBRA nun prazo non superior a … meses, a contar desde a data de entrega do orixinal.
No caso de non publicación da OBRA no prazo previsto, este contrato quedará resolto, e todas as cantidades percibidas como anticipo á conta polo TRADUTOR/A quedarán definitivamente en propiedade súa.
Recomendación: Recoméndase que o prazo de publicación non sexa superior aos 18 meses
Décima.- O EDITOR remitirá ao/á TRADUTOR/A os xogos de probas destinados á corrección do texto, o cal se compromete a devolvelos nun prazo máximo de ................. coas modificacións pertinentes, que deberán ser incorporadas ao texto. Se transcorrido este prazo o/a TRADUTOR/A non entregase as probas, o EDITOR queda facultado para obter por el mesmo a súa corrección. O/A TRADUTOR fará as modificacións imprescindibles e que non supoñan nunca unha proporción superior ao................% do total do texto, sen que se contabilicen como tales as de carácter orto/tipográficas, que sempre irán a cargo do EDITOR. Toda corrección superior irá a cargo do/da TRADUTOR/A.
Undécima.- O EDITOR queda obrigado a facer figurar o nome do/da TRADUTOR/A de forma destacada en todos os exemplares da OBRA que publique e a incluír a mención internacional de reserva de propiedade intelectual seguida do nome e apelidos ou pseudónimo do/da TRADUTOR/A e o ano da primeira edición, ademais da mención do copyright editorial, e a observar as formalidades administrativas requiridas para a circulación da OBRA.
Recomendación: Recoméndase que o nome do/da tradutor/a figure na portada.
Décimo segunda.- Antes da posta en circulación dos exemplares impresos da OBRA, da edición autorizada ou reimpresións que realice o EDITOR, este remitirá ao/á TRADUTOR/A unha certificación comprensiva do número de exemplares de que consta a edición ou reimpresión de que se trate, acompañada dunha declaración da industria ou industrias de artes gráficas onde foron realizadas a impresión e a encadernación, na que conste o número de exemplares fabricados que foran entregados ao EDITOR e a data da entrega ou entregas realizadas. Así mesmo, o EDITOR obrígase a esixir que o impresor, na solicitude de asignación do número de depósito legal, faga unha mención expresa do número de exemplares de que consta a tiraxe.
Décimo terceira.- O EDITOR obrígase a presentar anualmente ao/á TRADUTOR/A, durante o primeiro trimestre do ano correspondente, un certificado onde consten as liquidacións das vendas de exemplares da OBRA realizadas durante o ano natural inmediatamente anterior, independentemente do resultado, aínda que sexa negativo, con expresión do número de exemplares publicados e vendidos, así como o prezo de venda sen IVE segundo catálogo.
Décimo cuarta.- O EDITOR efectuará a detracción, declaración e ingreso no Tesouro Público daquelas cantidades que, por calquera concepto impositivo, tivese que satisfacer o/a TRADUTOR/A derivados dos rendementos da propiedade intelectual obxecto deste contrato, en todos aqueles impostos ou gravames en que o EDITOR teña, por disposición legal, a condición de substituto do autor contribuínte.
Décimo quinta.- O presente contrato terá unha duración de ...... anos contados desde a data en que o/a TRADUTOR/A poña a disposición do EDITOR a OBRA en condicións de ser reproducida. Extinguido o contrato, o EDITOR gozará dun dereito de opción preferente para subscribir un novo contrato de edición sobre a mesma obra, en iguais termos e condicións que o/a TRADUTOR/A poida convir con terceiros.
Recomendación: Suprimir as cláusulas de renovación automática e tácita dos contratos.
Décimo sexta.- O EDITOR non poderá, sen o consentimento do/da TRADUTOR/A vender como saldo a edición, antes de dous anos da inicial posta en circulación dos exemplares. Dentro do mesmo prazo tampouco poderá destruír o resto de exemplares da edición.
Tanto a venda en saldo como a destrución de exemplares dunha edición deben efectuarse consonte o procedemento establecido no artigo 67 da Lei de Propiedade Intelectual.
Decimo sétima.- Extinguido o contrato, o EDITOR, dentro do ano seguinte e sexa cal for a forma de distribución convida, poderá allear os exemplares que, en todo caso, posúa. Transcorrido este período dun ano, o EDITOR terá que proceder á retirada do comercio dos exemplares que non se vendan e proceder á destrución dos exemplares que obren no seu poder.
Décimo oitava.- O EDITOR poderá establecer a forma máis adecuada de distribución e comercialización da OBRA, tanto se o leva a cabo el mesmo como se o fai a través de terceiros, mediante calquera canles de comercialización, como poden ser, con carácter enunciativo non limitativo, o de (librarías, bibliotecas, venda directa, club do libro, correos, quioscos, locais especializados, grandes superficies, vendas especiais a entidades públicas ou privadas, redes informáticas on-line, etc.). A estes efectos o/a TRADUTOR/A declara coñecer e aceptar a forma de distribución do EDITOR no que se refire á explotación da OBRA.
Décimo novena.- O/A TRADUTOR/A autoriza o EDITOR ao uso do seu nome, voz e imaxe na publicidade da OBRA, por e para calquera medios de difusión desta.
Opcional.- Así mesmo, sempre que as súas posibilidades profesionais e as dispoñibilidades de tempo llelo permitan, o/a TRADUTOR/A comprométese a facilitar a súa presenza naqueles acontecementos e actos de promoción que o EDITOR considere necesarios, nas datas que se determinen de común acordo, sendo en todo caso os gastos de desprazamento a cargo do EDITOR.
Vixésima.- Estarán exentos de liquidación ao/á TRADUTOR/A, aínda que deberán serlle notificados, os exemplares que o EDITOR entregue gratuitamente para finalidades de promoción e crítica da obra e reposición de exemplares defectuosos ou estragados. O máximo de exemplares que o EDITOR poderá destinar de cada edición para finalidades de promoción e crítica será de ............ para a primeira edición, e ......... para as seguintes.
Vixésimo primeira.- O/A TRADUTOR recibirá sen cargo ningún un mínimo de .............. exemplares da primeira edición e .................... exemplares por cada unha das novas edicións ou reimpresións da OBRA, os cales non poderán ser destinados ao comercio e non reportarán dereitos para o/a TRADUTOR/A. Así mesmo, o/a TRADUTOR/A poderá adquirir ao EDITOR, co desconto do ............ % os exemplares que necesite para o seu uso particular ou destinados a terceiros, sen finalidades lucrativas.
Recomendación: Recoméndase considerar o mesmo desconto que o EDITOR aplica ao distribuidor da obra.
Vixésimo segunda.- O/A TRADUTOR faculta expresamente o EDITOR para o exercicio das accións pertinentes en canto á protección e á defensa dos dereitos que son obxecto da presente cesión, obrigándose a prestar a súa colaboración en todo aquilo que o EDITOR lle requira e que teña por obxecto amparar os dereitos de propiedade intelectual, e a comunicar ao EDITOR calquera información de que dispoña e que poida prexudicar os dereitos que corresponden ao EDITOR en virtude do presente documento.
No mesmo sentido, o EDITOR obrígase a prestar a súa colaboración en todo aquilo que lle sexa requirido polo/a TRADUTOR/A e que teña por obxecto amparar os dereitos de propiedade intelectual, e a comunicar ao/á TRADUTOR/A calquera información de que dispoña e que poida prexudicar os dereitos que ao/á TRADUTOR/A lle corresponden en virtude do presente documento, con especial atención aos seus dereitos morais.
Vixésimo terceira.- Este contrato de tradución rexerase e será interpretado consonte o que prevé o Real Decreto Lexislativo 1/1996, do 12 de abril, Texto Refundido da Lei de Propiedade Intelectual e, en xeral, polas disposicións legais que lle sexan de aplicación.
Vixésimo cuarta.- Ambas partes designan como domicilio respectivo, a efectos de notificacións, o que fan constar na cabeceira deste contrato, aínda que poderán modificalo mediante notificación enviada á outra parte.
Vixésimo quinta.- Para todas aquelas cuestións que tivesen que ser sometidas á competencia xudicial, as partes sométense aos Xulgados e Tribunais de .................. renunciando ao seu propio foro se fose outro.
E como proba de conformidade ambas partes asinan o presente documento, por duplicado e a un só efecto, no lugar e a data sinalados no encabezamento.